LEHDISTÖTIEDOTE

 20-04-2021

# Maailman ensimmäinen Volvo Smart Connect -kaivukone **– automaattisella pikakiinnikejärjestelmällä ja rototiltillä varusteltuna**

**Vuoden 2021 alussa Volvo CE kertoi kehittäneensä Volvo Smart Connect -ratkaisun. Uusi tehdaslisävaruste mahdollistaa eri valmistajien rototilttien yhdistämisen suoraan koneeseen. Sen avulla ohjataan rototilttiä ja integroidutaan Volvon Dig Assist -koneohjausjärjestelmään. Samaan aikaan kun Volvo Smart Connect julkistettiin, Engon ilmoitti sovittaneensa DC2-ohjausjärjestelmänsä siihen engcon Machine Link (eML) -lisävarusteen avulla. Sen ansiosta Engconin rototiltti ja DC2-ohjausjärjestelmä voidaan liittää plug & play -tyyppisesti. Ratkaisu on saatavilla nyt ensimmäiseksi Volvon päivitettyihin EC250E- ja EC300E-malleihin.**

Tämän integrointiratkaisun käyttöönotto etenee vauhdilla, ja Volvon ruotsalainen jälleenmyyjä Swecon on nyt asentanut rototiltin maailman ensimmäiseen Smart Connect -kaivukoneeseen, Tingsholmens Entreprenadin tilaamaan EC250E:hen. Kaivukone varustettiin Engconin turvallisella ja automaattisella EC-Oil-pikakiinnikejärjestelmällä ja EC-Oililla varustellulla EC226-rototiltillä.

– Meillä on yrityksessä viisi kaivukonetta, joista neljässä on Engconin rototiltti. Viides kone, joka on varustettu muunmerkkisellä rototiltillä, vaihdetaan nyt uuteen Volvo EC250:een, jossa on Engconin rototiltti, Tingsholmens Entreprenadin osaomistaja Elias Svensson kertoo.

Elias kertoo, että hänellä ja hänen serkullaan ja yrityksen toisella omistajalla John Svenssonilla on vain hyviä kokemuksia Engconista, joten rototiltin valinta uuteen EC250E-koneeseen oli helppo.

– Engcon on mielestäni rototilttien Rolls Royce käyttövarmuutensa ansiosta. Olemme kokeilleet myös muita merkkejä, mutta ne eivät ole toimineet yhtä hyvin, joten vaihdamme nyt pois koneen, jossa ei ole Engconin rototilttiä.

Eliaksen uusi EC250E varusteltiin Sweconin varustelupajalla Jönköpingissä, ja hän oli paikalla, kun kaivukone rullasi ensi kertaa ulos pajalta.

– Kone näyttää todella mahtavalta, Elias sanoo katsellessaan valmista lopputulosta eli uutuuttaan kiiltävää Volvo EC250E:tä, joka on varusteltu täydellisesti Engconin automaattisella pikakiinnikkeellä, rototiltillä, Leica Geosystemsin koneohjauksella, keskusvoitelulla jne.

Ensimmäisenä uutta EC250E-konetta odottaa mittava työmaa Ruotsin Habossa, jossa sitä tullaan käyttämään pengerrys- ja vesihuoltotöissä.

– Uuden koneen saaminen on aina upeaa, ja tällä kertaa on aivan erityisen mukavaa iskeä kauha maahan, Elias Svensson sanoo.

**Yhteystiedot:**Sten Strömgren, engcon Group | +46 [0]70 529 96 32

engcon on maailman johtava rototilttien (kaivukoneiden ”rannenivelten”) ja niihin soveltuvien työlaitteiden valmistaja. Ne tekevät kaivukoneista entistä monikäyttöisempiä, tarkempia ja turvallisempia. Osaamisemme, sitoutumisemme ja korkean palvelutasomme avulla autamme asiakkaitamme menestymään.

engcon on keskisuuri konserni, jonka emoyhtiön Holding AB:n kotipaikka on Ruotsin Strömsund. Myyntiä hoitavat myyntiyhtiöt, jotka toimivat Ruotsissa, Norjassa, Suomessa, Tanskassa,Ranska, Pohjois-Amerikka (Yhdysvallat ja Kanada), Benelux-maat, Iso-Britannia, Saksa, Korea ja Australia. engcon-ryhmän liikevaihto oli vuonna 2019 noin 1350 miljoonaa Ruotsin kruunua, ja sillä oli noin 300 työntekijää. engcon perustettiin vuonna 1990.
[www.engcon.com](http://www.engcon.com)